**भारत सरकार**

**श्रम और रोजगार मंत्रालय**

**राज्य सभा**

**अतारां‎कित प्रश्न संख्या 1047**

**बुधवार, 29 जुलाई, 2015 / 7 श्रावण, 1937(शक)**

**ई.एस.आई. अस्पतालों का उन्नयन**

**1047. डा. प्रदीप कुमार बालमुचू:**

क्या **श्रम और रोजगार** मंत्री यह बताने की कृपा करेंगे कि:

(क) क्या यह सच है कि सरकार ने कर्मचारी राज्य बीमा (ई.एस.आई.) अस्पतालों का उन्नयन करने और बिस्तरों की संख्या बढ़ाकर 300 और इससे अ‎धिक करने का निर्णय लिया है, यदि हां, तो तत्संबंधी ब्यौरा क्या है;

(ख) कितनी धनराशि आबंटित और निर्मुक्त की गई; और

(ग) क्या ई.एस.आई. अस्पतालों का उन्नयन किए जाने के बारे में राज्य सरकारों से कोई अनुरोध प्राप्त हुआ है?

**उत्तर**

**श्रम और रोजगार राज्य मंत्री (स्वतंत्र प्रभार)**

**(श्री बंडारू दत्तात्रेय)**

(क) और (ख): कर्मचारी राज्य बीमा ‎निगम (ईएसआईसी) पूर्ववर्ती वर्षों के दौरान ‎बिस्तर भरने (बेड आक्युपेंसी) के प्र‎तिशतता के स्वरूप तथा क्षेत्र में बी‎मित व्य‎क्तियों (आईपी) की जनसंख्या में वृ‎द्धि के आधार पर वास्त‎विक आवश्यकता के अनुसार अस्पतालों का स्तरोन्नयन तथा ‎बिस्तरों में वृ‎द्धि करता रहता है। वस्तुत: सभी ईएसआई अस्पतालों में ‎बिस्तरों की संख्या को बढ़ाकर 300 और इससे अ‎धिक करने का कोई ‎निर्णय नहीं ‎लिया गया है।

(ग): ऐसा अं‎तिम अनुरोध कराबी अस्पताल, आसनसोल में ‎बिस्तरों की संख्या 150 से बढ़ाकर 200 करके इसके स्तरोन्नयन हेतु प‎श्चिम बंगाल राज्य सरकार से प्राप्त हुआ था। ईएसआईसी ने प्रस्ताव स्वीकार कर ‎लिया है तथा प‎श्चिम बंगाल सरकार को इसकी जानकारी दे दी है।

भूतकाल में प्राप्त कुछ अनुरोध, जहां स्तरोन्नयन कार्य चल रहा है, ‎निम्नानुसार हैं:

1. एमजीएम अस्पताल परेल, मुम्बई में पीजीआईएमएसआर।
2. पीजी संस्थान अयनापुरम्, चेन्नई।
3. कराबी अस्पताल, म‎निकताला, कोलकाता।
4. कराबी अस्पताल, ‎तिरुपती, आन्ध्र प्रदेश।
5. कराबी ‎निगम अस्पताल, ओखला, ‎दिल्ली।
6. कराबी अस्पताल, हुबली, कर्नाटक
7. कराबी अस्पताल, मैसूर।
8. कराबी अस्पताल, दावण‎गिरी, कर्नाटक।
9. कराबी अस्पताल, भुवनेश्वर।
10. कराबी अस्पताल, सरोजनीनगर, लखनऊ में ट्रॉमा सेन्टर।
11. कराबी अस्पताल, पाण्डुनगर, कानपुर।

\*\*\*\*\*\*